**ИНСТИТУТ ЗА МЕНТАЛНО ЗДРАВЉЕ**

Број: 264

Дана: 07.02.2020. године

Б е о г р а д, Милана Кашанина бр. 3

На основу члана 7. Посебног колективног уговора за здравствене установе чији је оснивач Република Србија (''Сл. гласник РС'' бр. 96/2019.“), члана 22. Статута, а на основу дописа Министарства здравља број 112-01-1185/2019-02 од 30.10.2019. године и закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-9724/2019. од 27.09.2019. године, вд директора Института за ментално здравље дана 07.02.2020. године доноси одлуку о расписивању

**Јавног огласа**

за пријем у радни однос:

На **неодређено време**, са пуним радним временом, за послове:

1. **ПСИХОЛОГ СПЕЦИЈАЛИСТА – 1 извршилац, са пробним радом до 6 (шест) месеци.**

Високо образовање:

* на студијама другог степена (мастер академске студије), по пропису који уређује високо образовање, почев од 10. септембра 2005. године и завршена специјализација из медицинске психологије, у складу са Правилником о специјализацијама и ужим специјализацијама здравствених радника и здравствених сарадника;
* основним студијама у трајању од најмање четири године, по пропису који је уређивао високо образовање до 10. септембра 2005. године и завршена специјализација из медицинске психологије , у складу са Правилником о специјализацијама и ужим специјализацијама здравствених радника и здравствених сарадника,
* специјализација из медицинске психологије,
* најмање 6 (шест) месеци радног искуства у наведеном звању.

Заинтересовани кандидати, уз пријаву на јавни оглас – молбу, достављају и:

* радну биографију,
* фотокопију дипломе о завршеној школи,
* извод из матичне књиге рођених и
* уверење о држављанству.

Јавни оглас ће бити објављен на огласној табли и интенет презентацији Института за ментално здравље, као и на сајту Националне службе за запошљавање и сајту Министарства здравља.

**Тражена документа се подносе у неовереним фотокопијама** , с тим што су изабрани кандидати дужни да у року од 3 (три) дана од дана достављања одлуке о избору доставе документа у оригиналу или у овереним фотокопијама. **Достављена документа се не враћају.**

**Одлука о избору кандидата ће бити објављена на сајту Института за ментално здравље** [**www.imh.org.rs**](http://www.imh.org.rs) **и неће се достављати учесницима јавног огласа.**

**Рок за подношење пријава је 8 (осам) дана од дана објављивања на сајту Националне службе за запошљавање. Оглас је објављен 12.02.2020. године.**Непотпуне и неблаговремене пријаве неће се разматрати.

Пријаве доставити на адресу: Институт за ментално здравље, Београд, Милана Кашанина бр. 3,

са назнаком: ''За јавни оглас'' или предати лично код пословног секретара ( I спрат, соба бр.3).

 **ВД Д и р е к т о р а**

 **Института за ментално здравље**

 Проф.др Милица Пејовић-Милованчевић